stanford-oval/wikipedia huggingface dataset:
กริสเตียน ดากีโอ
เกียรติประวัติ > มวยสากล

แชมป์ PABA รุ่นไลท์เฮฟวีเวท
ชิง (ที่ว่าง) 2 กรกฎาคม พ.ศ. 2558 ชนะน็อคยก 1 มุฮัมมัด อิมาม ( อินโดนีเซีย) ที่ หน้าศาลากลางจังหวัดนครราชสีมา
ชื่อชกมวยอื่น

คริสเตียน คอมแบตกรุ๊ป (ชื่อชกมวยสากล)
แหล่งข้อมูลอื่น

Christian Daghio Campione del Mondo WMA[ลิงก์เสีย]
การโต้แย้งเรื่องศีลศักดิ์สิทธิ์

| ปุจฉาวิสัชนาเรื่องศีลศักดิ์สิทธิ์ |
| --- | --- |

ศิลปิน: ราฟาเอล
ปี: ค.ศ. 1509 - ค.ศ. 1510
ประเภท: จิตรกรรมฝาผนัง
สถานที่: วังพระสันตะปาปา, นครรัฐวาติกัน
ปุจฉาวิสัชนาเรื่องศีลศักดิ์สิทธิ์ (อังกฤษ: Disputation of the Holy Sacrament; อิตาลี: La disputa del sacramento หรือ La disputa) เป็นจิตรกรรมฝาผนังที่เขียนโดยราฟาเอลผู้เป็นจิตรกรสมัยเรอเนซองส์คนสำคัญชาวอิตาลี ที่เขียนระหว่างปี ค.ศ. 1509 ถึงปี ค.ศ. 1510 เป็นภาพหนึ่งในชุดภาพที่ราฟาเอลได้รับสัญญาให้วาดสำหรับวังพระสันตะปาปาในนครรัฐวาติกัน ซึ่งเป็นงานจิตรกรรมสำหรับตกแต่งห้องชุดที่ปัจจุบันเรียกว่า “ห้องราฟาเอล” ภาพ “ปุจฉาวิสัชนาเรื่องศีลศักดิ์สิทธิ์” ตั้งอยู่ภายใน“ห้องเซนยาทูรา” (Stanza della Segnatura) ซึ่งเป็นห้องสมุดส่วนพระองค์ของพระสันตะปาปาที่ใช้เป็นทีประชุมของศาลของพระสันตะปาปา (อาดัมส์ 344)
ภาพ “ปุจฉาวิสัชนาเรื่องศีลศักดิ์สิทธิ์” มาจากงานของนักประวัติศาสตร์ศิลปะลอรี อาดัมส์ ในภาพราฟาเอลสร้างภาพที่มีทั้งสวรรค์และโลกมนุษย์ ด้านบนของภาพมีพระเยซูล้อมรอบด้วยพระแม่มารี, นักบุญจอห์นแบ็พทิสต์ และบุคคลอื่นๆ จากพระคัมภีร์เช่นอาดัม, โมเสส และ เจคอป พระเจ้าประทับอยู่เหนือพระเยซูเป็นการแสดงว่าทรงผู้ครองสวรรค์ ด้านล่างมีตาลปัตรใส่ขนมปังศักดิ์สิทธิ์ (monstrance) วางกลางบนแท่นบูชา สองข้างแท่นบูชาเป็นนักคริสต์ศาสนวิทยาถกเถียงกันเรื่องการแปรรูปของพระเยซู (Transubstantiation) (อาดัมส์ 345) การใช้ยูคาริสต์เป็นสัญลักษณ์แทนร่างของพระเยซูเป็นหัวเรื่องของการปุจฉาวิสัชนา ในบรรดานักคริสต์ศาสนวิทยาก็มีสมเด็จพระสันตะปาปาจูเลียสที่ 2, สมเด็จพระสันตะปาปาซิกส์ตุสที่ 4, จิโรลาโม ซาโวนาโรลา (Girolamo Savonarola) และดานเต อลิเกียริ (Dante Alighieri) พระสันตะปาปาซิกส์ตุสที่ 4 ทรงฉลองพระองค์สีทองอยู่ทางล่างขวาของภาพโดยมีดานเตอยู่ข้างหลังใส่เสื้อสีแดงและสวมมงกุฏลอเรลซึ่งเป็นสัญลักษณ์ว่าเป็นนักเขียนผู้ยิ่งใหญ่ (อาดัมส์ 346) ทางมุมล่างซ้ายผู้ที่เป็นชายศีรษะล้านยืนอ่านหนังสือพิงราวระเบียงคือ โดนาโต ดันเจโล บรามันเตสถาปนิกคนสำคัญผู้ที่เป็นที่นับถือของราฟาเอล
เครื่องราชอิสริยาภรณ์ไอยรา

| เครื่องราชอิสริยาภรณ์ไอยรา |
| --- | --- |
สายสะพาย ดวงตราและดารา
ประเภท: เครื่องราชอิสริยาภรณ์ชั้นเดียว
วันสถาปนา: พ.ศ. 2236
ประเทศ:  เดนมาร์ก
ผู้สมควรได้รับ: พระบรมวงศานุวงศ์และประมุขแห่งรัฐต่างประเทศที่มีความสัมพันธไมตรีต่อประเทศเดนมาร์ก
สถานะ: ยังมีการมอบ
ผู้สถาปนา: สมเด็จพระเจ้าคริสเตียนที่ 5 แห่งเดนมาร์ก
ประธาน: สมเด็จพระราชาธิบดีเฟรเดอริกที่ 10 แห่งเดนมาร์ก
สถิติการมอบ
รายแรก: สมเด็จพระเจ้าคริสเตียนที่ 5 แห่งเดนมาร์ก
รายล่าสุด: เจ้าชายดาเนียล ดยุกแห่งเวสเตร์เยิตลันด์
ลำดับเกียรติ
สูงกว่า: ไม่มี
รองมา: เครื่องราชอิสริยาภรณ์แดนเนอโบร
หมายเหตุ:  แพรแถบเครื่องราชอิสริยาภรณ์
เครื่องราชอิสริยาภรณ์ไอยรา หรือ เครื่องราชอิสริยาภรณ์ช้าง (เดนมาร์ก: Elefantordenen) เป็นเครื่องราชอิสริยาภรณ์แห่งประเทศเดนมาร์ก ชั้นสูงสุดของประเทศ เครื่องราชอิสริยาภรณ์นี้สถาปนาขึ้นตั้งแต่คริสต์ศตวรรษที่ 15 แต่สถาปนาเสร็จสิ้นอย่างเป็นทางการใน พ.ศ. 2236 ในรัชสมัยของสมเด็จพระเจ้าคริสเตียนที่ 5 แห่งเดนมาร์ก และบรรจุอยู่ในรัฐธรรมนูญของประเทศใน พ.ศ. 2392 เครื่องราชอิสริยาภรณ์นี้จะพระราชทานให้สำหรับพระบรมวงศานุวงศ์และประมุขรัฐของต่างประเทศเท่านั้น
ประวัติ

เครื่องราชอิสริยาภรณ์ชิ้นนี้ เริ่มต้นจาก สมาคมทางศาสนาของเดนมาร์กที่มีชื่อว่า "สมาคมแม่พระแห่งพระเจ้า" ซึ่งมีสมาชิกประมาณห้าสิบคนจากชนชั้นสูงของเดนมาร์ก ก่อตั้งขึ้นในรัชสมัยของพระเจ้าคริสเตียนที่ 1 ในช่วงศตวรรษที่ 15 ตราของสมาคมเป็นรูปพระแม่มารีย์อุ้มพระบุตรอยู่ภายในพระจันทร์เสี้ยวและล้อมรอบด้วยรัศมีของดวงอาทิตย์ ซึ่งห้อยลงมาจากสายสร้อยที่มีห่วงเป็นรูปช้าง คล้ายกับสายสร้อยของเครื่องราชอิสริยาภรณ์ในปัจจุบัน  ซึ่งตรานี้อาจได้รับแรงบันดาลใจจากตราประจำตำแหน่งของบาทหลวงประจำสมาคมซึ่งเป็นรูปช้างอย่างที่ทราบกันอยู่แล้ว เครื่องราชอิสริยาภรณ์นี้จึงถูกจัดทำขึ้นใหม่ในรูปแบบปัจจุบันเมื่อวันที่ 1 ธันวาคม ค.ศ. 1693 โดยพระเจ้าคริสเตียนที่ 5 โดยมีเพียงหนึ่งชั้นและมีอัศวินชั้นสูงเพียง 30 คน รวมถึงประมุขแห่งรัฐ (เช่น พระมหากษัตริย์) และพระราชโอรสของพระองค์ ข้อบังคับของเครื่องราชอิสริยาภรณ์จึงได้รับการแก้ไขในปี ค.ศ. 1958 โดยมีพระราชกฤษฎีกาออกมา เพื่อให้ทั้งชายและหญิงสามารถได้รับเครื่องราชอิสริยาภรณ์นี้ได้เช่นเดียวกัน
ส่วนการออกแบบรูปช้างและปราสาทนั้นมีที่มาจาก "เฮาดา" ซึ่งเป็นเกี้ยวหรือคานหามที่ติดตั้งอยู่บนหลังช้าง เกี้ยวชนิดนี้ใช้กันมากในอนุทวีปอินเดีย ชาวเดนมาร์กจึงนำเอาการออกแบบนี้มาใช้ในเครื่องราชอิสริยาภรณ์ไอยรา เนื่องจากพวกเขาเคยปกครองบางส่วนของอินเดียซึ่งเป็นส่วนหนึ่งของอาณานิคมเล็ก ๆ ของพวกเขา แต่เมื่อเวลาผ่านไป เฮาดาหรือคานหามอินเดีย อาจไม่คุ้นเคยสำหรับคนเดนมาร์กจึงได้ถูกแทนที่ด้วยปราสาทของยุโรปที่ชาวเดนมาร์กคุ้นเคยเป็นอย่างดี แต่ยังคงมีควานช้างชาวอินเดียอยู่บนตราจนถึงปัจจุบัน
ลักษณะของเครื่องราชอิสริยาภรณ์

สายสร้อย : ทำด้วยทองคำ ประกอบด้วยรูปช้างและหอคอยสลับกันไปมา ผ้าคลุมบนตัวช้างมีตัวอักษร "D" ซึ่งย่อมาจาก "Dania" อันเป็นภาษาละตินจากยุคกลางที่หมายถึง เดนมาร์ก โดยมักจะสวมในช่วงเทศกาลปีใหม่ หรือพิธีการสำคัญของประเทศอย่างพิธีบรมราชาภิเษก เป็นต้นสายสร้อยประจำเครื่องราชอิสริยาภรณ์ไอยรา
ดวงตรา : เป็นรูปช้างที่ทำด้วยทองคำขาว ตัวเรือนสีฟ้า มีความสูงประมาณ 5 เซนติเมตร ด้านหลังรูปช้างซ้อนด้วยรูปหอนาฬิกาที่ทำด้วยอิฐเคลือบสีชมพู ล้อมรอบด้วยเพชรขนาดเล็กที่ผ่านการเจียระไน และมีรูปควาญช้างสวมชุดหลากสีนั่งอยู่บนหลังช้างและถือไม้เท้าทองคำ โดยดวงตราจะห้อยกับสายสร้อยหรือสายสะพายดวงตราประจำเครื่องราชอิสริยาภรณ์ไอยรา
ดารา : มีลักษณะเป็นดาวสีเงินแปดแฉก ตรงกลางเป็นพื้นสีแดง ประดับด้วยไม้กางเขนสีขาว โดยประดับอยู่ที่หน้าอกด้านซ้าย
สายสะพาย : เป็นผ้าไหมมัวร์สีฟ้าอ่อน สำหรับบุรุษกว้าง 10 เซนติเมตร สหรับสตรีกว้าง 6 เซนติเมตร ใช้สะพายจากบ่าขวาเฉียงลงทางซ้าย
สมาชิกแห่งราชอิสริยาภรณ์ > องค์ประธานแห่งเครื่องราชอิสริยาภรณ์ไอยรา

สมเด็จพระราชาธิบดีเฟรเดอริกที่ 10 พระมหากษัตริย์แห่งเดนมาร์กพระองค์ปัจจุบัน เป็นองค์ประธานแห่งเครื่องราชอิสริยาภรณ์ไอยรา
อนึ่ง สมเด็จพระราชาธิบดีเฟรเดอริกที่ 10 ทรงเป็นสมาชิกแห่งเครื่องราชอิสริยาภรณ์ตั้งแต่วันที่ 14 มกราคม ค.ศ. 1972 ในฐานะพระบรมวงศานุวงศ์ในพระมหากษัตริย์
คันตาตา

คันตาต้า (อิตาลี: Cantata) ในภาษาอิตาเลียน แปลว่า "เพลงร้อง" ในสมัยของบาคได้มีการแต่งเพลงประเภทนี้ขึ้นเพื่อสองจุดประสงค์ คือ หนึ่งใช้ในประกอบกิจกรรมทางศาสนา สองใช้ในกิจกรรมนอกศาสนา บาคได้เรียบเรียงบทเพลงเป็นเรื่องราวที่เกี่ยวข้องกับกิจกรรมดังกล่าว โดยประกอบไปด้วยส่วนที่บรรเลงและส่วนการขับร้อง ซึ่งจะใช้ทั้งเครื่องดนตรีประเภทเดี่ยวและวงดุริยางค์ นักร้องเดี่ยวและวงประสานเสียง ผสมกับอย่างมีชีวิตชีวาคล้ายคลึงกับบทเพลงประเภท ออราทอริโอ (Oratorio) หรือ อุปรากร (Opera) แต่จะไม่มีการสร้างฉากประกอบการแสดง
การเรียกชื่อคันตาต้าแต่ละบทนั้น จะนิยมใช้เนื้อร้องตอนแรกมาตั้งเป็นชื่อของบทเพลง
กลารา เปตัชชี

| กลารา เปตัชชี |
| --- | --- |
เปตัชชีในคริสต์ทศวรรษ 1930
เกิด: 28 กุมภาพันธ์ ค.ศ. 1912(1912-02-28) โรม, ประเทศอิตาลี
เสียชีวิต: 28 เมษายน ค.ศ. 1945(1945-04-28) (33 ปี) Giulino di Mezzegra, ประเทศอิตาลี
สัญชาติ: อิตาลี
มีชื่อเสียงจาก: เป็นภรรยาลับของเบนิโต มุสโสลินี
คู่รัก: เบนิโต มุสโสลินี (ค.ศ. 1933–1945)
ญาติ: Miriam di San Servolo (น้องสาว)  Marcello Petacci (พี่ชาย)
กลารา เปตัชชี (อิตาลี: Clara Petacci) มีอีกชื่อว่า กลาเร็ตตา เปตัชชี (Claretta Petacci, ภาษาอิตาลี: [klaˈretta peˈtattʃi]; 28 กุมภาพันธ์ ค.ศ. 1912 – 28 เมษายน ค.ศ. 1945) เป็นภรรยาลับของเบนิโต มุสโสลินี เผด็จการอิตาลี มีการกล่าวหาว่าเธอถูกฆ่าในช่วงที่มีการประหารชีวิตมุสโสลินีโดยแนวต้านอิตาลี ด้วยการกระโดดเข้ารับกระสุนแทนเขา
ชีวิตช่วงต้น

กลารา เปตัชชีเป็นลูกสาวของ Giuseppina Persichetti (ค.ศ. 1888–1962) กับนายแพทย์ Francesco Saverio Petacci (ค.ศ. 1883–1970) เธอเกิดในครอบครัวที่มีอภิสิทธิ์และเคร่งศาสนาในโรมช่วง ค.ศ. 1912 พ่อของเธอที่เป็นแพทย์ประจำพระราชวังพระสันตะปาปากลายเป็นผู้สนับสนุนลัทธิฟาสซิสต์ ในวัยเด็ก เมื่อมุสโสลินีครองอำนาจในช่วงคริสต์ทศวรรษ 1920 กลารา เปตัชชีเชิดชูเขาตั้งแต่วัยนั้น หลังจากไวโอเลต กิบสันพยายามลอบสังหารจอมเผด็จการในเดือนเมษายน ค.ศ. 1926 เปตัชชีในวัย 14 ปีเขียนถึงเขาว่า "โอ้ ดูเช ทำไมฉันไม่ได้อยู่กับคุณเล่า? ... นั่นจะไม่ทำให้ฉันบีบคอหญิงที่อาฆาตคนนั้นได้อย่างไร?"
ความสัมพันธ์กับมุสโสลินี

เปตัชชีมีความสัมพันธ์อย่างยาวนานกับเบนิโต มุสโสลินีในขณะที่เขาแต่งงานกับราเชเล มุสโสลินี (Rachele Mussolini) โดยเปตัชชีมีอายุน้อยกว่ามุสโสลินี 28 ปี ทั้งคู่พบกันครั้งแรกใน ค.ศ. 1933 ใน ค.ศ. 1934 เปตัชชีแต่งงานกับ Riccardo Federici เจ้าหน้าที่กองทัพอากาศอิตาลี แต่แยกจากสามีของเธอตอนที่เขาถูกส่งไปที่โตเกียวในฐานะผู้ช่วยทูตทางอากาศ (Air Attaché) ใน ค.ศ. 1936
ปัจจุบันยังไม่ได้มีการเผยแพร่จดหมายบางส่วนของเปตัชชีกับมุสโสลินีเนื่องด้วยความเป็นส่วนตัว
เสียชีวิต

ในวันที่ 27 เมษายน ค.ศ. 1945 กลุ่มแนวต้านร่วมกันจับกุมมุสโสลินีกับเปตัชชีขณะที่ทั้งสองกำลังเดินทางพรัอมกับขบวนของสมาชิกสาธารณรัฐสังคมอิตาลี
ณ วันที่ 28 เมษายน ทั้งเธอและมุสโสลินีถูกนำตัวไปที่ Mezzegra และประหารชีวิต ในวันต่อมา มีการนำร่างของมุสโสลินีกับเปตัชชีไปที่ Piazzale Loreto ในมิลาน แล้วแขวนกลับหัวหน้าปั้มน้ำมันเอสโซ๋ มีการถ่ายรูปร่างของทั้งสองกับฝูงชนที่โกรธเกรี้ยวต่อทั้งสองคน
ข้อมูล

De Felice, Renzo (1996) [1981]. Mussolini. Il Duce. 2: Lo stato totalitario, 1936–1940 (ภาษาอิตาลี) (2 ed.). Torino: Einaudi.
อ่านเพิ่ม

Bosworth, R.J.B. (2017). Claretta: Mussolini's Last Lover, Yale University Press ISBN 978-0300214277
Farrell, Nicholas (2003). Mussolini: A New Life, Phoenix Press: London ISBN 1-84212-123-5
Garibaldi, Luciano (2004). Mussolini: The Secrets of His Death, Enigma Books, New York ISBN 1-929631-23-5
Moseley, Ray (2004). Mussolini: The Last 600 Days of Il Duce, Taylor Trade Publishing, Dallas ISBN 1-58979-095-2
| ด ค กเบนิโต มุสโสลินี |
| --- | --- | --- |
หัวหน้ารัฐบาลและดูเช ของลัทธิฟาสซิสต์ (1922–1943)   ความพยายามลอบสังหาร · ความตาย
| การเมือง |  ดูเช  Fascist Manifesto  ลัทธิฟาสซิสต์ของอิตาลี  Spazio vitale  นโยบายเศรษฐกิจ  นโยบายแบ่งแยกเชื้อชาติ  โฆษณาชวนเชื่อของฟาสซิสต์  รูปแบบของความเป็นชาย  ฝ่ายอักษะโรม - เบอร์ลิน  กติกาสัญญาเหล็ก  |  |
| เหตุการณ์ที่เกิดขึ้น |  การเดินขบวนสู่โรม  คณะรัฐมนตรีมุสโสลินี  สงครามอิตาลี-อะบิสซิเนียครั้งที่สอง  รากฐานของจักรวรรดิ  สงครามกลางเมืองสเปน  การรุกรานของแอลเบเนีย  สงครามโลกครั้งที่สอง  สงครามกลางเมืองอิตาลี  |  |
| เลือกตั้ง |  1924 เลือกตั้งทั่วไป  1929 เลือกตั้งทั่วไป  1934 เลือกตั้งทั่วไป  |  |
| พรรคการเมือง |  พรรคสังคมนิยมอิตาลี (1901–1914)  พรรคปฏิวัติฟาสซิสต์ (1914-1915)  Italian Fasci of Combat (1919–1921)  พรรคชาตินิยมฟาสซิสต์ (1921–1943)  พรรครีพับลิกันฟาสซิสต์ (1943–1945)  |  |
| ครอบครัว |  ราเคเล มุสโสลินี (ภรรยา)  คลาล่า แปตะชิ (คนรัก)  Ida Dalser (ภรรยา)  Margherita Sarfatti (คนรัก)  เอ็ดดา มุสโสลินี (ลูกสาว)  วิคตอริโอ มุสโสลินี (ลูกชาย)  บรูโน มุสโสลินี (ลูกชาย)  โรมาโน มุสโสลินี (ลูกชาย)  อเลสซานดรา มุสโสลินี (หลานสาว)  |  |
| วัฒนธรรมสมัยนิยม |  หนังสือ: Mussolini diaries  Mussolini: His Part in My Downfall ภาพยนตร์: Benito  Mussolini and I  Last Days of Mussolini  Mussolini Speaks  Mussolini: The Untold Story  Vincere  |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  เยอรมนี  อิตาลี  อิสราเอล  สหรัฐ  สวีเดน  เช็กเกีย  เนเธอร์แลนด์  โปแลนด์  นครรัฐวาติกัน 
ประชาชน:  ชาวอิตาลี 
อื่น ๆ:  SNAC  IdRef 
ศพของBombacci, มุสโสลินี, เปตัชชี, ปาโวลินี และStaraceที่Piazzale Loreto, ค.ศ. 1945
ฟุตบอลทีมชาติเช็กเกีย

ฟุตบอลทีมชาติเช็กเกีย (เช็ก: Česká fotbalová reprezentace) เป็นทีมฟุตบอลประจำ ประเทศเช็กเกีย โดยอยู่ภายใต้การควบคุมของสมาคมฟุตบอลสาธารณรัฐเช็ก โดยผลงานที่ดีที่สุดในฟุตบอลชิงแชมป์แห่งชาติยุโรปของเช็กคือ การเข้าไปถึงรอบรองชนะเลิศใน ฟุตบอลชิงแชมป์แห่งชาติยุโรป 2004 แต่ก็แพ้ กรีซไป 1-0 หลังต่อเวลาพิเศษ ทั้งที่ทำผลงานทั้งในรอบแบ่งกลุ่มและรอบ 8 ทีมสุดท้ายได้ดีแล้ว และส่วนฟุตบอลโลกเช็กในปี 1996 เช็กเข้าสู่รอบชิงชนะเลิศ แต่ก็พ่ายแพ้ให้กับ "อินทรีเหล็ก" เยอรมนีไป 2-1 หลังต่อเวลาพิเศษ ปัจจุบันอยู่ภายใต้การคุมทีมของ  ยาโรสลาฟ ชิลฮาวี
ทีมชาติก่อตั้งขึ้นในปี 1901 ในสมัยราชอาณาจักรโบฮีเมียที่ถูกปกครองโดยจักรวรรดิออสเตรีย-ฮังการี ต่อมาได้ก่อตั้งเชโกสโลวาเกีย ก่อนจะแยกประเทศกับสโลวาเกียในปี 1992 การแข่งขันระหว่างประเทศของพวกเขาเป็นครั้งแรกที่สาธารณรัฐเช็กคือยูโร 1996 ที่พวกเขาเสร็จสิ้นการวิ่งขึ้นเสร็จที่ดีที่สุดของพวกเขาในการแข่งขันระหว่างประเทศใด ๆ แม้จะมีความสำเร็จแรกของพวกเขาที่พวกเขาได้ให้ความสำคัญเฉพาะในฟุตบอลโลก 2006 ทัวร์นาเมนต์ที่พวกเขาถูกกำจัดในรอบแรกของการแข่งขัน พวกเขาเผชิญชะตากรรมเดียวกันที่ ยูโร 2008 ลักษณะที่ปรากฏล่าสุดของพวกเขาในขั้นตอนสุดท้ายของการแข่งขันที่สำคัญ
ล่าสุดผลงานในศึก ยูโร 2012 ที่โปแลนด์และยูเครนเป็นเจ้าภาพร่วมกัน เช็กสามารถผ่านรอบคัดเลือกและทะลุมาถึงรอบ 8 ทีมสุดท้าย ได้ โดยในกลุ่ม เช็กอยู่สายเดียวกับ รัสเซีย,กรีซ และ เจ้าภาพ โปแลนด์ โดยเช็กเป็นแชมป์กลุ่ม ซึ่ง ชนะ 2 เสมอ 0 แพ้ 1 และผ่านเข้าไปสู่รอบ 8 ทีมสุดท้ายไปเจอกับ รองแชมป์กลุ่ม B คือ โปรตุเกส ซึ่งเช็กเน้นในเกมส์รับมาตลอดและจะรุกเป็นบางครั้ง แต่สุดท้ายก็พ่ายแพ้ให้กับ
โปรตุเกส ไป 1-0 แต่ มิชาล บิเล็ค ผู้จัดการทีมของเช็ก ยอมรับว่าทีมของตนสู้เต็มที่แล้วและทำผลงานได้ดีกว่าความคาดหมาย
ลำดับเหตุการณ์

1934 เชโกสโลวาเกีย ได้รองแชมป์ฟุตบอลโลก
1962 เชโกสโลวาเกีย ได้รองแชมป์ฟุตบอลโลก
1976 เชโกสโลวาเกีย ได้แชมป์ฟุตบอลชิงแชมป์แห่งชาติยุโรป
1992 เชโกสโลวาเกียได้มีการแบ่งแยกประเทศ โดยสโลวาเกียได้แยกตัวออกมา ทำให้เกิดทีมชาติเช็กเกีย
1996 เช็กเกีย ได้รองแชมป์ฟุตบอลชิงแชมป์แห่งชาติยุโรป
2006 เช็กเกีย ตกรอบแบ่งกลุ่ม ฟุตบอลโลก โดยเป็นการเข้าแข่งฟุตบอลโลกครั้งแรกในชื่อเช็กเกีย
เกียรติประวัติ > ฟุตบอลชิงแชมป์แห่งชาติยุโรป

| ฟุตบอลชิงแชมป์แห่งชาติยุโรป> ปี | ฟุตบอลชิงแชมป์แห่งชาติยุโรป> รอบ | ฟุตบอลชิงแชมป์แห่งชาติยุโรป> อันดับ | ฟุตบอลชิงแชมป์แห่งชาติยุโรป> GP | ฟุตบอลชิงแชมป์แห่งชาติยุโรป> W | ฟุตบอลชิงแชมป์แห่งชาติยุโรป> D* | ฟุตบอลชิงแชมป์แห่งชาติยุโรป> L | ฟุตบอลชิงแชมป์แห่งชาติยุโรป> GS | ฟุตบอลชิงแชมป์แห่งชาติยุโรป> GA |
| --- | --- | --- | --- | --- | --- | --- | --- | --- |
|  1996 | รองชนะเลิศ | 2nd | 6 | 2 | 2 | 2 | 7 | 8 |
|   2000 | รอบแบ่งกลุ่ม | 10th | 3 | 1 | 0 | 2 | 3 | 3 |
|  2004 | รอบรองชนะเลิศ | 3rd | 5 | 4 | 0 | 1 | 10 | 5 |
|   2008 | รอบแบ่งกลุ่ม | 11th | 3 | 1 | 0 | 2 | 4 | 6 |
|   2012 | รอบ 8 ทีมสุดท้าย | 6th | 4 | 2 | 0 | 2 | 4 | 6 |
|  2016 | รอบแบ่งกลุ่ม |  |  |  |  |  |  |  |
|  2020 | รอบก่อนรองชนะเลิศ |  |  |  |  |  |  |  |
|  2024 | รอบแบ่งกลุ่ม |  |  |  |  |  |  |  |
  2028: ยังไม่ถึงกำหนดแข่งขัน
  2032: ยังไม่ถึงกำหนดแข่งขัน
| รวม |  | 7/16 | 29 | 13 | 5 | 11 | 40 | 38 |
ผู้เล่นปัจจุบัน

รายชื่อผู้เล่นรอบสุดท้ายในการแข่งขันฟุตบอลชิงแชมป์แห่งชาติยุโรป 2024 ประกาศรายชื่อผู้เล่นรอบสุดท้าย 26 คน ในวันที่ 28 พฤษภาคม วันที่ 9 มิถุนายน มิคัล ซายีแล็ก ถอนตัวออกจากรายชื่อเนื่องจากอาการบาดเจ็บที่ขา วันที่ 12 มิถุนายน แปเตอร์ แช็ฟชีก ได้รับการเพิ่มเข้ามาในรายชื่อ
| 0#0 | ตำแหน่ง | ผู้เล่น | วันเกิด (อายุ) | ลงเล่น | ประตู | สโมสร |
| --- | --- | --- | --- | --- | --- | --- |
| 1 | 1GK | ยินด์ฌิค สตาแญ็ก | 27 เมษายน ค.ศ. 1996 (อายุ 28 ปี) | 9 | 0 |  สลาวิยาปราฮา |
| 2 | 2DF | ดาวิต ซิมา | 8 พฤศจิกายน ค.ศ. 2000 (อายุ 23 ปี) | 20 | 1 |  สลาวิยาปราฮา |
| 3 | 2DF | โตมาช โฮแล็ช | 31 มีนาคม ค.ศ. 1993 (อายุ 31 ปี) | 27 | 2 |  สลาวิยาปราฮา |
| 4 | 2DF | โรบิน ฮรานาช | 29 มกราคม ค.ศ. 2000 (อายุ 24 ปี) | 1 | 0 |  วิกโตริยาเปิลแซ็ญ |
| 5 | 2DF | วลายิมีร์ โซว์ฟัล | 22 สิงหาคม ค.ศ. 1992 (อายุ 31 ปี) | 40 | 1 |  เวสต์แฮมยูไนเต็ด |
| 6 | 2DF | มาร์ติน วิจีก | 21 มกราคม ค.ศ. 2003 (อายุ 21 ปี) | 1 | 0 |  สปาร์ตาปราฮา |
| 7 | 3MF | อันโตญีน บาราก | 3 ธันวาคม ค.ศ. 1994 (อายุ 29 ปี) | 39 | 9 |  ฟีออเรนตีนา |
| 8 | 3MF | แปเตอร์ แช็ฟชีก | 4 พฤษภาคม ค.ศ. 1994 (อายุ 30 ปี) | 12 | 0 |  สลาวิยาปราฮา |
| 9 | 4FW | อาดัม ฮโลแฌ็ก | 25 กรกฎาคม ค.ศ. 2002 (อายุ 21 ปี) | 31 | 2 |  ไบเออร์เลเวอร์คูเซิน |
| 10 | 4FW | ปาตริก ชิก | 24 มกราคม ค.ศ. 1996 (อายุ 28 ปี) | 37 | 18 |  ไบเออร์เลเวอร์คูเซิน |
| 11 | 4FW | ยัน กุคตา | 8 มกราคม ค.ศ. 1997 (อายุ 27 ปี) | 20 | 2 |  สปาร์ตาปราฮา |
| 12 | 2DF | ดาวิต โดว์แยรา | 31 พฤษภาคม ค.ศ. 1998 (อายุ 26 ปี) | 8 | 1 |  สลาวิยาปราฮา |
| 13 | 4FW | โมยมีร์ คิจิล | 29 เมษายน ค.ศ. 1999 (อายุ 25 ปี) | 12 | 4 |  สลาวิยาปราฮา |
| 14 | 3MF | ลูกาช โปรโวต | 23 ตุลาคม ค.ศ. 1996 (อายุ 27 ปี) | 18 | 2 |  สลาวิยาปราฮา |
| 15 | 2DF | ดาวิต ยูราแซ็ก | 7 สิงหาคม ค.ศ. 2000 (อายุ 23 ปี) | 7 | 0 |  เทเอ็สเก ฮ็อฟเฟินไฮม์ |
| 16 | 1GK | มาแจย์ โกวาช | 17 พฤษภาคม ค.ศ. 2000 (อายุ 24 ปี) | 1 | 0 |  ไบเออร์เลเวอร์คูเซิน |
| 17 | 4FW | วาตสลัฟ แชร์นี | 17 ตุลาคม ค.ศ. 1997 (อายุ 26 ปี) | 15 | 5 |  เฟาเอ็ฟเอ็ล ว็อลฟส์บวร์ค |
| 18 | 2DF | ลายิสลัฟ แกรย์ชี | 20 เมษายน ค.ศ. 1999 (อายุ 25 ปี) | 9 | 3 |  สปาร์ตาปราฮา |
| 19 | 4FW | โตมาช โครี | 26 มกราคม ค.ศ. 1995 (อายุ 29 ปี) | 3 | 2 |  วิกโตริยาเปิลแซ็ญ |
| 20 | 3MF | โอนด์แฌย์ ลิงเกอร์ | 7 ตุลาคม ค.ศ. 1998 (อายุ 25 ปี) | 13 | 0 |  ไฟเยอโนร์ด |
| 21 | 3MF | ลูกาช แชร์ฟ | 10 เมษายน ค.ศ. 2001 (อายุ 23 ปี) | 0 | 0 |  วิกโตริยาเปิลแซ็ญ |
| 22 | 3MF | โตมาช โซว์แช็ก (กัปตัน) | 27 กุมภาพันธ์ ค.ศ. 1995 (อายุ 29 ปี) | 68 | 12 |  เวสต์แฮมยูไนเต็ด |
| 23 | 1GK | วีแจ็สลัฟ ยาโรช | 23 กรกฎาคม ค.ศ. 2001 (อายุ 22 ปี) | 0 | 0 |  ชตวร์มกราทซ์ |
| 24 | 2DF | โตมาช เวิลแช็ก | 28 กุมภาพันธ์ ค.ศ. 2001 (อายุ 23 ปี) | 1 | 0 |  สลาวิยาปราฮา |
| 25 | 3MF | ปาแว็ล ชุลตส์ | 29 ธันวาคม ค.ศ. 2000 (อายุ 23 ปี) | 1 | 0 |  วิกโตริยาเปิลแซ็ญ |
| 26 | 3MF | มาแจย์ ยูราแซ็ก | 30 สิงหาคม ค.ศ. 2003 (อายุ 20 ปี) | 1 | 0 |  สลาวิยาปราฮา |
อดีตผู้เล่นคนสำคัญ

ปาเวล เนดเวต
อันโทนิน ปาเนนกา
แปเตอร์ แช็ค
แหล่งข้อมูลอื่น

เว็บไซต์ทางการ (ในภาษาเช็ก)
FIFA profile
UEFA profile
RSSSF archive of results 1994–
RSSSF archive of results 1903,1906–08,1939
RSSSF archive of most capped players and highest goalscorers
| ด ค กฟุตบอลทีมชาติเช็กเกีย |
| --- | --- |
ทั่วไป:  สมาคมฟุตบอลเช็กเกีย  ประวัติ  ผู้จัดการทีม  ผู้เล่น 
สนาม:  Stadion Letná  Na Stínadlech  Andrův stadion  Eden Arena 
สถิติ:  สถิติ  ผลการแข่งขัน 1994–2019  2020–ปัจจุบัน 
ประตู:  Jan Koller 
ฟุตบอลโลก:  สรุป  1934  1938  1954  1958  1962  1970  1982  1990  2006 
คอนเฟเดอเรชันส์คัพ:  สรุป  1997 
ฟุตบอลชิงแชมป์แห่งชาติยุโรป:  สรุป  1960  1976  1980  1996  2000  2004  2008  2012  2016  2020 
วัฒนธรรม:  คู่ปรับเช็กเกีย–สโลวาเกีย 
นัดการแข่งขัน:  ฟุตบอลชิงแชมป์แห่งชาติยุโรป 1996 นัดชิงชนะเลิศ 
ทีมอื่น ๆ:  ชาย  หญิง  ไม่เกิน 21 ปี  ไม่เกิน 19 ปี  ไม่เกิน 18 ปี  ไม่เกิน 17 ปี  ไม่เกิน 15 ปี 
| ด ค กฟุตบอลทีมชาติของสหภาพสมาคมฟุตบอลยุโรป |
| --- | --- |
ปัจจุบัน:  กรีซ  โครเอเชีย  คอซอวอ  คาซัคสถาน  จอร์เจีย  เช็กเกีย  ซานมารีโน  เซอร์เบีย  ไซปรัส  เดนมาร์ก  ตุรกี  นอร์เวย์  เนเธอร์แลนด์  บอสเนียและเฮอร์เซโกวีนา  บัลแกเรีย  เบลเยียม  เบลารุส  โปรตุเกส  โปแลนด์  ฝรั่งเศส  ฟินแลนด์  หมู่เกาะแฟโร  มอนเตเนโกร  มอลโดวา  มอลตา  นอร์ทมาซิโดเนีย  ยูเครน  เยอรมนี  ยิบรอลตาร์  รัสเซีย  โรมาเนีย  ลักเซมเบิร์ก  ลัตเวีย  ลิกเตนสไตน์  ลิทัวเนีย  สหราชอาณาจักร นอร์เทิร์นไอร์แลนด์  เวลส์  สกอตแลนด์  อังกฤษ  สเปน  สโลวาเกีย  สโลวีเนีย  สวิตเซอร์แลนด์  สวีเดน  สาธารณรัฐไอร์แลนด์  ออสเตรีย  อันดอร์รา  อาเซอร์ไบจาน  อาร์มีเนีย  อิตาลี  อิสราเอล  เอสโตเนีย  แอลเบเนีย  ไอซ์แลนด์  ฮังการี 
อดีต:  เชโกสโลวาเกีย  เยอรมนีตะวันออก  ไอร์แลนด์ (พ.ศ. 2425–2493)  ซาร์แลนด์  เซอร์เบียและมอนเตเนโกร  สหภาพโซเวียต เครือรัฐเอกราช  ยูโกสลาเวีย 
| ด ค กฟุตบอลในประเทศเช็กเกีย |
| --- | --- |
สมาคมฟุตบอลสาธารณรัฐเช็ก
ทีมชาติเช็กเกีย: ฟุตบอลชาย · ฟุตบอลหญิง · ฟุตซอลชาย · ฟุตซอลหญิง · ฟุตซอลคนหูหนวกชาย · ฟุตซอลคนหูหนวกหญิง ·ฟุตบอลชายหาด
รายชื่อสโมสรฟุตบอลในประเทศเช็กเกีย ·
ทีมชาติสาธารณรัฐเช็กในปี ค.ศ. 2009
กาสิโน

ลาสเวกัส เมืองที่มีชื่อเสียงในด้านกาสิโน
ตู้สล็อตภายในกาสิโนแห่งหนึ่งในลาสเวกัส
กาสิโน (อิตาลี: casino) เป็นสถานบันเทิงที่มีกิจกรรมการพนันเป็นกิจกรรมหลัก โดยปกติแล้วกาสิโนมักจะสร้างร่วมกับโรงแรม, ร้านอาหาร, แหล่งชอปปิง หรือบางครั้งกาสิโนจะสร้างอยู่บนเรือนำเที่ยว ปัจจุบันมีกาสิโนมากกว่า 4,750 แห่งทั่วโลก
คำว่า casino มาจากภาษาอิตาลี อ่านว่า "กาซีโน" แปลว่าบ้านพักหลังเล็กใช้สำหรับพักผ่อนหย่อนใจ (casa = บ้าน) ซึ่งต่อมาได้มีการนำมาใช้ในสถานที่ที่เล่นการพนัน
กาสิโนในประเทศไทย

ปัจจุบันในไทยไม่มีกาสิโนอย่างถูกกฎหมาย ซึ่งในอดีตเคยมีบ่อนถูกกฎหมายเปิดขึ้นในสมัยรัชกาลที่ 2 จนกระทั่งในสมัยรัชกาลที่ 5 เนื่องด้วยปัญหาประชาชนติดการพนัน ได้มีการยกเลิกบ่อนการพนัน จาก 403 ตำบล เหลือ 9 ตำบล และในสมัยรัชกาลที่ 6 ได้มีการประกาศปิดบ่อนทั่วประเทศในวันที่ 1 เมษายน พ.ศ. 2460
ในปี 2551 สมัคร สุนทรเวชนายกรัฐมนตรีประเทศไทยได้มีการกล่าวว่า "ถ้าได้เป็นนายกครบ 4 ปีจะมีการเปิดคาสิโนในประเทศไทยใน 5 จังหวัดท่องเที่ยว"  ซึ่งทางดร. เจิมศักดิ์ ปิ่นทอง ได้มีการเขียนค้านในหนังสือพิมพ์ว่าการเปิดกาสิโนในไทยจะก่อให้เกิดปัญหามากขึ้น ซึ่งรวมถึงปัญหาการซักฟอกเงินที่เป็นปัญหาในหลายประเทศ
ในบางมุมมองกลับบอกว่า การเปิดบ่อนกาสิโนในประเทศไทยจะได้ประโยชน์มากกว่า เพราะไม่ว่าจะยังไงก็ตามก็จะมีคนเล่นการพนันอยู่ดี และเงินเหล่านี้ก็จะไปอยู่กับกลุ่มคนที่มีอำนาจหรือไม่ก็นายทุนผู้มีอิทธิพล อีกทั้งประเทศเพื่อนบ้านก็เปิดกาสิโนหมดแล้ว เงินจำนวนไม่น้อยที่ไหลออกนอกประเทศ ประชาชนในประเทศไทยไม่ได้รับผลประโยชน์ใด ๆ เป็นมุมมองเดียวกันกับที่รัฐบาลที่นำเอา หวยใต้ดิน มาสร้างเป็น หวยบนดิน ทำให้มีเม็ดเงินจำนวนมากมายมหาศาลมาพัฒนาการศึกษา เก็บรายได้เข้ารัฐแทนที่จะไปอยู่ในมือเจ้ามือผู้มีอิทธิพล
ดูเพิ่ม

รายชื่อกาสิโน
คัมโปบัสโซ

| คัมโปบัสโซ Cambuàsce  (นาโปลี) |
| --- | --- |
เทศบาล
Comune di Campobasso

   ธง ตราอาร์ม
แผนที่แสดงที่ตั้งของคัมโปบัสโซ 
คัมโปบัสโซที่ตั้งของคัมโปบัสโซในข้อผิดพลาด Lua ใน มอดูล:Location_map บรรทัดที่ 42: Unable to find the specified location map definition: "Module:Location map/data/Italy Molise#Italy#Europe" does not exist
พิกัด: 41°34′N 14°40′E﻿ / ﻿41.567°N 14.667°E﻿ / 41.567; 14.667
ประเทศ: อิตาลี
แคว้น: Molise
จังหวัด: คัมโปบัสโซ (CB)
Frazioni: Santo Stefano
การปกครอง
 • นายกเทศมนตรี: Roberto Gravina (M5S)
พื้นที่
 • ทั้งหมด: 55 ตร.กม. (21 ตร.ไมล์)
ความสูง: 701 เมตร (2,300 ฟุต)
ประชากร (31 กรกฎาคม 2017)
 • ทั้งหมด: 49,230 คน
 • ความหนาแน่น: 900 คน/ตร.กม. (2,300 คน/ตร.ไมล์)
เดมะนิม: Campobassani
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสไปรษณีย์: 86100
รหัสเขตโทรศัพท์: 0874
นักบุญองค์อุปถัมภ์: St. George
วันสมโภชนักบุญ: 23 เมษายน
เว็บไซต์: เว็บไซต์ทางการ
คัมโปบัสโซ (อิตาลี: Campobasso) เป็นนครและเทศบาลทางตอนใต้ของประเทศอิตาลี เป็นเมืองหลักของแคว้นโมลีเซและจังหวัดคัมโปบัสโซ เมืองตั้งอยู่ลุ่มแม่น้ำบีแฟร์โน อยู่ท่ามกลางเทือกเขาซันนีโอและเทือกเขามาเตเซ
คัมโปบัสโซมีชื่อเสียงจากงานฝีมือด้านใบมีด (อย่างกรรไกรและมีด) ที่มีการบันทึกมาตั้งแต่ศตวรรษที่ 14 เมืองยังมีชื่อเสียงทางด้านปลูกลูกแพร์และสการ์มอร์ซา (ชีส) เมืองมีมหาวิทยาลัยโมลีเซ
↑  "Superficie di Comuni Province e Regioni italiane al 9 ottobre 2011". สืบค้นเมื่อ 16 มีนาคม 2019.
↑  "Popolazione Residente al 1° Gennaio 2018". สืบค้นเมื่อ 16 มีนาคม 2019.
คาร์โล มาเซราตี

คาร์โล มาเซราตี กับจักรยานสองล้อสมัยก่อน
คาร์โล มาเซราตี (อิตาลี: Carlo Maserati) (โฟกีรา, ค.ศ. 1881–1910) เป็นช่างยนต์และช่างจักรยานชาวอิตาลี ซึ่งเป็นคนโตสุดของพี่น้องตระกูลมาเซราตี
เขาได้เริ่มอาชีพช่างของเขาที่โรงงานจักรยานในแอฟโฟรี ใกล้กับมิลาน ซึ่งเขาได้พัฒนาเครื่องยนต์สันดาปภายในแบบหนึ่งกระบอกสูบสำหรับจักรยานมอเตอร์ไฟฟ้า โดยได้นำเครื่องยนต์ไปผลิตที่ "โรงงานมาร์ควิส มิเชล คาร์คาโน ดิ อันซาโน เดล ปาร์โก" โดยใช้สายหนังเป็นการถ่ายผ่าน คาร์โลได้เข้าร่วมเป็นนักแข่งรถจักรยานประเภทนี้ และชนะรายการเบรสเซีย-ออร์สิโนวี ในค.ศ. 1899, เบรสเซีย-เครโมนา-แมนทัว-เวโรนา-เบรสเซีย และพาโดวา-โบโวเลนตา ในค.ศ. 1900
โรงงานคาร์คาโนปิดตัวลงใน ค.ศ. 1901 และคาร์โลได้ทำงานเป็นคนขับรถทดลองให้กับผู้ผลิตรถยนต์เฟียต ในค.ศ. 1901-1903 จากนั้น ได้เป็นคนขับรถทดลองและเป็นช่างเครื่องที่ไอซอตตา-ฟราสชีนีในค.ศ. 1903 ที่ซึ่งเขาได้ร่วมกับน้องชายชื่ออัลเฟรี มาเซราตี เขาได้ย้ายไปทำงานด้านรถยนต์เบียงคี่ในค.ศ. 1907 ซึ่งเขาได้แข่งรายการคอปปา ฟลอริโอ (ได้ที่ 7) และรายการไคเซอร์ไพร์ส (ได้ที่ 9) ก่อนที่จะกลายมาเป็นผู้จัดการของบริษัทรถจูเนียร์ในค.ศ. 1908 ที่จูเนียร์แห่งนี้ เขาได้ว่าจ้างเอตัวร์ มาเซราตี ผู้เป็นน้องชายของเขามาร่วมงานด้วย คาร์โลเสียชีวิตจากวัณโรคในค.ศ. 1910 และเหล่าบรรดาน้องของเขาได้ก่อตั้งแหล่งผลิตรถมาเซราตีที่โบโลญญา ในค.ศ. 1914
คาร์โร อาร์มาโต พี 40

|  คาร์โร อาร์มาโต พี 26/40  |
| --- | --- |
P26/40 heavy tank in Fiat-Ansaldo factory.
ชนิด: รถถังหนัก
แหล่งกำเนิด:  อิตาลี
บทบาท
ประจำการ: 1943-1945
ผู้ใช้งาน: ราชอาณาจักรอิตาลี นาซีเยอรมนี
สงคราม: สงครามโลกครั้งที่สอง
ประวัติการผลิต
ช่วงการออกแบบ: 1940
บริษัทผู้ผลิต: Ansaldo
ช่วงการผลิต: 1943-1944
จำนวนที่ผลิต: 103
ข้อมูลจำเพาะ
มวล: 26 ตัน
ความยาว: 5.80 m (19 ft 0 in)
ความกว้าง: 2.80 m (9 ft 2 in)
ความสูง: 2.5 m (8 ft 2 in)
ลูกเรือ: 4 (commander/gunner, loader, driver, radio-operator)

เกราะ: Turret: front 60 mm (2.4 in), sides and rear 45 mm (1.8 in), top 20 mm (0.8 in)  Hull: front 50 mm (2.0 in), sides 45 mm (1.8 in) and rear 40 mm (1.6 in), bottom 14 mm (0.6 in)
อาวุธหลัก: Ansaldo 75 mm L/34 gun
อาวุธรอง: 1-2 × 8 mm Breda 38 machine guns
เครื่องยนต์: V-12 SPA 342 diesel, 24 litre 330 hp (243 kW)
กำลัง/น้ำหนัก: 11.53 hp/tonne
กันสะเทือน: Semi-elliptical leaf spring bogies
พิสัยปฏิบัติการ: 280 km (170 mi)
ความเร็ว: 40 km/h (25 mph) road 25 km/h (16 mph) off-road
คาร์โร อาร์มาโต พี 40 (อิตาลี: Carro Armato P 40) เป็นรถถังหนักของงอิตาลีในสงครามโลกครั้งที่สอง โดยมันติดปืนใหญ่ขนาด 75 มม. และปืนกล ขนาด 8 มม. รวมถึงปืนกลต่อต้านอากาศยาน
กริสเตียน ซาวานี

กริสเตียน ซาวานี (อิตาลี: Cristian Savani; 22 กุมภาพันธ์ ค.ศ. 1982 —) เป็นนักกีฬาวอลเลย์บอลชายชาวอิตาลี เขาเล่นในตำแหน่งตัวตีด้านนอกให้กับทีมชาติและสโมสรอัรร็อยยันในประเทศกาตาร์